ขายไฟให้ กฟน.เดือนละ 30 ล.
รายงานพิเศษ-7 เดือนโรงไฟฟ้าพลังขยะหนองแขม กทม.,หลังจากที่ กทม.ได้ว่าจ้างบริษัท ซีแอนด์จี เอ็นไวรอนเมนทอล โปรเท็คชั่น (ประเทศไทย) ให้ก่อสร้างและเดินระบบเตาเผาขยะมูลฝอย ขนาด 300–500 ตัน ผลิตกระแสไฟฟ้าได้ 5–9.8 เมกะวัตต์ บนเนื้อที่ 30 ไร่ ที่ศูนย์กำจัดขยะมูลฝอยหนองแขม และเปิดใช้อย่างเป็นทางการ เมื่อวันที่ 10 พ.ค.59 จนถึงวันนี้เป็นเวลากว่า 7 เดือนแล้วที่บริษัทได้เดินระบบกำจัดขยะมูลฝอยผลิตเป็นกระแสไฟฟ้ารายงานพิเศษ วันนี้ มีความคืบหน้า การบริหารจัดการขยะมานำเสนอ,ตั้งแต่เปิดใช้งานมีการกำจัดขยะและผลิตไฟฟ้าได้เท่าไหร่ หนิง เหอ ประธานเจ้าหน้าที่บริหาร บริษัท ซีแอนด์จีฯ บอกว่า โรงกำจัดขยะ ผลิตไฟฟ้าหนองแขม รับขยะจาก 5 พื้นที่เขต ประกอบด้วย เขตทวีวัฒนา หนองแขม จอมทอง ภาษีเจริญ และบางกอกใหญ่ ขณะนี้กำจัดขยะไปแล้ว 105,000 ตัน ผลิตกระแสไฟฟ้าเพื่อจำหน่ายให้กับการไฟฟ้านครหลวง กว่า 1 ล้านเมกะวัตต์ คิดเป็นเงินประมาณเดือนละ 30 ล้านบาท,นอกจากกำจัดขยะแล้ว บริษัท ซีแอนด์จีฯ ได้สร้างศูนย์การเรียนรู้ โรงกำจัดขยะเพื่อสิ่งแวดล้อม ซึ่งในร่างประกวดราคาไม่ได้กำหนด แต่บริษัท อยากให้มีศูนย์แห่งนี้ขึ้น เพื่อผู้สนใจจะได้มาศึกษาเรียนรู้การจัดการขยะด้วยวิธีเผา จึงก่อสร้างขึ้นในวงเงิน 17 ล้านบาท ภายในศูนย์เป็นอาคาร 3 ชั้น มีกิจกรรมการเรียนรู้เกี่ยวกับขยะ การบริหารจัดการขยะต่างๆ ซึ่งแต่ละจุด ผู้เข้าชมจะมีส่วนร่วมในกิจกรรมนั้นๆด้วย,กระบวนการกำจัดขยะเป็นอย่างไร ประธานเจ้าหน้าที่บริหาร บริษัท ซีแอนด์จีฯ อธิบายว่า เมื่อรถขนถ่ายขยะของ กทม.มาถึงโรงงานจะผ่านการชั่งน้ำหนัก ก่อนรถจะนำมูลฝอยเทลงบ่อแบบปิด เพื่อลดกลิ่น และความชื้น จากนั้นเครนจะตักมูลฝอยนี้ลงสู่เตาเผาแบบตะกรับ ซึ่งเป็นเทคโนโลยีจากประเทศสวิตเซอร์แลนด์ ใช้อุณหภูมิความร้อนในการเผาไหม้ 850–1,000 องศาเซลเซียส พลังงานความร้อนที่อยู่ในตัวมูลฝอย เมื่อผ่านการเผาไหม้จะถูกไอเสียที่มีความร้อนสูงนำพาไป โดยมีระบบ หมุนเวียนไอน้ำของหม้อไอน้ำดูดรับความร้อนกลายเป็นไอน้ำที่มีความร้อนสูงและความดันสูง ส่วนนี้เองที่จะผลักดันเครื่องกำเนิดไฟฟ้าให้ผลิตเป็นกระแสไฟฟ้า และหลังจากเผาไหม้จะเหลือเถ้าหนักประมาณร้อยละ 10-20 สามารถแปรรูปเป็นอิฐบล็อกได้ หรือนำไปถมที่ได้,ตั้งแต่เปิดใช้งานอย่างเป็นทางการ มีเรื่องร้องเรียนจากชุมชนใกล้เคียง หรือไม่ หนิง เหอ ระบุว่า บริษัทมีการติดตามตรวจสอบผลกระทบต่อสิ่งแวดล้อม ในทุกด้านอย่างต่อเนื่อง พบว่าทั้งคุณภาพอากาศ เสียง น้ำบนผิวดิน ใต้ผิวดิน ยังอยู่ในเกณฑ์มาตรฐานที่ภาครัฐกำหนด ขณะเดียวกัน เราได้ตั้งทีมงาน เพื่อรับร้องเรียนร่วมกับสำนักสิ่งแวดล้อม กทม. แต่ยังไม่พบว่ากรณีที่ประชาชนร้องเรียนเกิดจากการกระทำของโรงงาน,บริษัทมีแผนขยายการลงทุนอีกหรือไม่ นายหนิงเผยว่า บริษัท มีความพร้อมในการดำเนินงาน แต่ขึ้นอยู่กับพื้นที่ทำได้มากน้อยเพียงใด และภาครัฐจะเปิดโอกาสให้เราได้แข่งขันหรือไม่ แต่โครงการที่จะเกิดขึ้นในปีหน้าคือ ก่อสร้างโรงกำจัดกากขยะ งบประมาณ 30-40 ล้านบาท,โรงกำจัดขยะผลิตกระแสไฟฟ้าที่หนองแขม บริษัท ซีแอนด์จีฯ เป็นผู้ลงทุนก่อสร้างและเดินระบบ มูลค่าโครงการ 960 ล้านบาท ใช้เวลาก่อสร้างประมาณ 2 ปี โดย กทม.ชำระค่ากำจัดขยะให้กับบริษัท ในอัตรา 970 บาทต่อตัน เป็นเวลา 20 ปี ส่วนกระแสไฟฟ้าที่ผลิตได้ ระหว่างนี้บริษัทนำไปขายให้กับการไฟฟ้านครหลวง (กฟน.) ซึ่งเป็น รายได้ของบริษัท และหลังจากสิ้นสุดสัญญาในปี 2579 บริษัทจะโอน กิจการทั้งหมดเป็นของ กทม.
หลังจากที่ กทม.ได้ว่าจ้างบริษัท ซีแอนด์จี เอ็นไวรอนเมนทอล โปรเท็คชั่น (ประเทศไทย) ให้ก่อสร้างและเดินระบบเตาเผาขยะมูลฝอย ขนาด 300–500 ตัน ผลิตกระแสไฟฟ้าได้ 5–9.8 เมกะวัตต์ 
รายงานพิเศษ,โรงไฟฟ้าพลังขยะหนองแขม,ผลิตไฟฟ้า,กำจัดขยะ,ซีแอนด์จี เอ็นไวรอนเมนทอล